香港美容專欄作家Yoko Tsang: Rolex --- 甚麼款先保值？
上圖是2005年起至今的GMT-Master II，下圖是上一代款式，很明顯見到外圈數字增大了；錶面上的index（三角、圓形、長方形刻度）都加大了，同樣是40mm直徑，但新款的視覺效果比舊款更大隻、更有氣勢及粗豪了不少。
而搪瓷的硬度只比鑽石低一級，這種將搪瓷混合精鋼的Cerachrom物料，用在外圈上，加強了外圈的硬度，因為以往Rolex的手錶外圈一被刮花就冇得救同變得好核突。
自此，往後的新款Rolex運動手錶，都以Cerachrom做外圈，以及將刻度增大，例如：
以上幾款錶，保值能力都是一等一，特別係新款 Submariner，要以炒價先買得到。不過Rolex的皇者錶款，始終都係Daytona！
所以我揀呢款，呢一款錶面只出現在金鋼、白金及黃金Daytona身上，白面黑圈是Daytona出名的Panda Dial，以往只出現在 Paul Newman Daytona身上（甚麼是PND？又是一段Rolex輝煌史，有機會再談），加上數字刻度感覺較斯文，沒有金銅黑面的「兇光」，我一睇就已經愛上，至少係目前Rolex運動錶款中，最不粗豪而又適合女仔戴的款式，這解釋了我不買新款Rolex運動錶的原因！